കൊടി സുനിക്ക് വേണ്ടി സര്ക്കാര് ജയില് സുഖവാസ കേന്ദ്രമാക്കുകയാണെന്ന് കെ സുധാകരന് കൊടി സുനിയെ പോലെയുള്ളവര്ക്ക് വേണ്ടി എല് ഡി എഫ് സര്ക്കാര് ജയില് സുഖവാസ കേന്ദ്രമാക്കുകയാണെന്ന് കെപിസിസി പ്രസിഡന്റ് കെ സുധാകരന്. എല്ലാത്തിനും സൗകര്യമൊരുക്കുന്ന സര്ക്കാരിനോട് പരാതിപ്പെട്ടിട്ട് കാര്യമില്ല. ജയിലിലെ സൂപ്രണ്ട് കൊടി സുനി തന്നെയാണ് ജയിലില് കയറിയ കാലം മുതല്ക്കെ കൊടി സുനിക്ക് സുഖവാസമാണെന്ന് നാട്ടുകാര്ക്കെല്ലാം അറിയാം. ഈ സംഭവത്തില് മുഖ്യമന്ത്രി പ്രതികരിക്കണം. വിവാദം അന്വേഷിക്കുമെന്നോ പരിശോധിക്കുമെന്നോ പറയാനുള്ള പ്രാഥമിക മര്യാദ പോലും മുഖ്യമന്ത്രി കാണിച്ചില്ല. അത്തരമൊരു മുഖ്യമന്ത്രിക്ക് മുന്നില് വിലപിച്ചിട്ട് കാര്യമില്ല ഇതില് ജനരോഷം ആളിക്കത്തിക്കണം. മുഖ്യമന്ത്രിയുടെ കണ്ണ് തുറപ്പിക്കുന്ന രീതിയില് സമൂഹത്തിന്റെ പ്രതിഷേധം ഉയരണം. പാലാ ബിഷപിന്റെ വിവാദ പ്രസ്താവനയെ തുടര്ന്നുണ്ടായ പ്രശ്നങ്ങള് അവസാനിപ്പിക്കാന് മുഖ്യമന്ത്രി ഇടപെടണം. കാര്യങ്ങള് കൈവിട്ടു പോകുന്നതിന് മുമ്ബ് അതിനുള്ള നടപടികള് സ്വീകരിക്കണമെന്നും സുധാകരന് പറഞ്ഞു.